ยอดตายโควิด-19 ในบราซิลขึ้นอันดับ 2 ของโลก
ทางการบราซิลเปิดเผย ขณะนี้ยอดผู้เสียชีวิตจากโรคโควิด-19 ในประเทศ ขยับขึ้นมาเป็นอันดับ 2 ของโลกแซงหน้าสหราชอาณาจักรเป็นที่เรียบร้อยแล้วเมื่อวันที่ 13 มิถุนายน สำนักข่าวรอยเตอร์รายงานว่า ทางการบราซิลพบผู้ป่วยโรคโควิด-19 รายใหม่ในช่วง 24 ชั่วโมงที่ผ่านมา 24253 ราย และมีผู้เสียชีวิตจากเชื้อไวรัส 843 ศพ ซึ่งจากจำนวนผู้เสียชีวิตล่าสุด ทำให้ยอดผู้เสียชีวิตในบราซิลอยู่ที่เกือบ 42000 ศพ แซงหน้าสหราชอาณาจักร ขึ้นมาเป็นอันดับที่ 2 ในฐานะประเทศที่มียอดผู้เสียชีวิตมากที่สุดในโลก ตามหลังประเทศสหรัฐอเมริกาที่มียอดผู้เสียชีวิตอย่างน้อย 110000 ศพขณะนี้สถานการณ์การแพร่ระบาดของโรคโควิด-19 ในพื้นที่แถบ ลาตินอเมริกา ยังถือว่าน่าเป็นห่วงและมียอดผู้ป่วยสะสมในพื้นที่รวมกันอย่างน้อย 1500000 ราย โดยประเทศที่มีผู้ป่วยสะสมมากที่สุด คือ ประเทศบราซิลที่มียอดผู้ป่วยสะสมมากกว่า 800000 ราย และเปรูที่มียอดผู้ป่วยสะสมมากกว่า 200000 ราย ซึ่งผู้เชี่ยวชาญได้คาดเดาว่าตัวเลขผู้ป่วยจริงน่าจะสูงกว่านี้ เนื่องจากยังมีประชาชนในพื้นที่ลาตินอเมริกาจำนวนมากที่ไม่ได้รับการตรวจหาเชื้อสำนักข่าวบีบีซีได้วิเคราะห์ว่า ประเทศบราซิล เม็กซิโก และเปรูยังไม่ถึงจุดสูงสุดของการแพร่ระบาด เนื่องจากยอดผู้เสียชีวิตยังคงขยับขึ้นสูงอย่างต่อเนื่อง ทั้งนี้ ประเทศอื่นๆในลาตินอเมริกา เริ่มแสดงให้เห็นถึงยอดผู้เสียชีวิตต่อวันที่ลดลง.
ทางการบราซิลเปิดเผย ขณะนี้ยอดผู้เสียชีวิตจากโรคโควิด-19 ในประเทศ ขยับขึ้นมาเป็นอันดับ 2 ของโลก แซงหน้าสหราชอาณาจักรเป็นที่เรียบร้อยแล้ว
บราซิล,โควิด-19,COVID-19,ไวรัสโคโรนา,ยอดตายโควิด-19,โควิด-19 ในบราซิล